b'\n_START_ARTICLE_\nDan Brown\n_START_PARAGRAPH_\nDan Brown (Denas Braunas, gim\xc4\x97 1964 m. bir\xc5\xbeelio 22 d. Ekseteryje, Niuhem\xc5\xa1yre) \xe2\x80\x93 JAV ra\xc5\xa1ytojas, detektyvini\xc5\xb3 trileri\xc5\xb3 autorius.\n_START_SECTION_\nBiografija\n_START_PARAGRAPH_\nDenas Braunas baig\xc4\x97 Filipo Ekseterio akademij\xc4\x85 (Phillips Exeter Academy), kur jo t\xc4\x97vas buvo matematikos mokytojas, v\xc4\x97liau studijavo Amfersteno koled\xc5\xbee (Amherst College). Dabar gyvena Naujojoje Anglijoje. Jo \xc5\xbemona Blait\xc4\x97 (Blythe) yra istorik\xc4\x97 ir tapytoja. Ji tur\xc4\x97jo daug \xc4\xaftakos jo darbams, ypa\xc4\x8d Da Vin\xc4\x8dio kodui.\n_START_SECTION_\nSkaitmenin\xc4\x97 tvirtov\xc4\x97\n_START_PARAGRAPH_\nJAV Nacionalin\xc4\x97 saugumo tarnybos (NSA) aptinka labai sud\xc4\x97ting\xc4\x85 kod\xc4\x85, kurio niekaip nepaj\xc4\x97gia apeiti. Kod\xc4\x85, kur\xc4\xaf sukur\xc4\x97 japonas kriptografas Tankada, bando \xe2\x80\x9enulau\xc5\xbeti\xe2\x80\x9c pagrindin\xc4\x97 NSA kriptograf\xc4\x97 Suzana Fle\xc4\x8der, padedama profesoriaus Deivido Bekerio. Veiksmas vyksta slap\xc4\x8diausiuose NSA b\xc5\xabstin\xc4\x97s kampeliuose, Ispanijos vie\xc5\xa1bu\xc4\x8diuose, ba\xc5\xbeny\xc4\x8diose ir kitose vietose.\n_START_SECTION_\nAngelai ir Demonai\n_START_PARAGRAPH_\nKnygos prad\xc5\xbeioje Robertas Lengdonas, pagrindinis romano veik\xc4\x97jas, simboli\xc5\xb3 tyrin\xc4\x97tojas, i\xc5\xa1kvie\xc4\x8diamas tirti \xc5\xbeiaurios mokslininko \xc5\xbemog\xc5\xbeudyst\xc4\x97s \xc4\xaf \xc5\xa0veicarijos CERN mokslini\xc5\xb3 tyrim\xc5\xb3 institut\xc4\x85. V\xc4\x97liau veiksmas persikelia \xc4\xaf Vatikan\xc4\x85. Lengdonui tenka \xc4\xafminti daug m\xc4\xafsli\xc5\xb3, susijusi\xc5\xb3 su architekt\xc5\xabra ir slapta iliuminat\xc5\xb3 brolija.\n_START_SECTION_\nMeteoritas\n_START_PARAGRAPH_\nNASA palydovas aptinka giliai Arkties ledynuose \xc4\xaf\xc5\xa1alus\xc4\xaf meteorit\xc4\x85. JAV prezidentas ten pasiun\xc4\x8dia saugumo tarnybos analitik\xc4\x99 Rachel\xc4\x99 Sikston. K\xc5\xabrinyje v\xc4\x97l persikelsite \xc4\xaf NSA, Baltuosius r\xc5\xabmus, Arkties ledynus. Pa\xc5\xbeodinis knygos pavadinimo vertimas b\xc5\xabt\xc5\xb3 I\xc5\xa1davyst\xc4\x97s ta\xc5\xa1kas._NEWLINE_Rachel\xc4\x97s Sikston t\xc4\x97vas \xe2\x80\x93 senatorius. Tai apsunkina jos darb\xc4\x85. Knygoje taip pat didelis d\xc4\x97mesys skiriamas politikai \xe2\x80\x93 rinkimai \xc4\xaf prezidento sost\xc4\x85, \xc4\xafvairios intrigos ir did\xc5\xbeiul\xc4\x97 meteorito paslaptis, ar tai i\xc5\xa1ties meteoritas?\n_START_SECTION_\nDa Vin\xc4\x8dio kodas\n_START_PARAGRAPH_\n\xc5\xa0i knyga yra 2-oji serijos dalis apie simbolog\xc4\x85 Robert\xc4\x85 Lengdon\xc4\x85. \xc5\xa0i\xc4\x85 serij\xc4\x85 vienija pagrindinis veik\xc4\x97jas Robertas Lengdonas. Pa\xc4\x8dioje prad\xc5\xbeioje Lengdonas v\xc4\x97lgi i\xc5\xa1kvie\xc4\x8diamas tirti \xc5\xbemog\xc5\xbeudyst\xc4\x97s \xc4\xaf Luvr\xc4\x85, bet \xc5\xa1\xc4\xaf kart\xc4\x85 be galo misti\xc5\xa1kos jos aplinkyb\xc4\x97s. K\xc5\xabrinio eigoje jam tenka b\xc4\x97gti nuo policijos ir netgi sprukti \xc4\xaf Anglij\xc4\x85. Lengdonui tenka \xc4\xafminti daugyb\xc4\x99 m\xc4\xafsli\xc5\xb3 susijusi\xc5\xb3 su Siono vienuolynu, tamplieriais, meno k\xc5\xabriniais.\n_START_SECTION_\nPrarastas simbolis\n_START_PARAGRAPH_\nTre\xc4\x8dioji knyg\xc5\xb3 serijos dalis apie simbolog\xc4\x85 Robert\xc4\x85 Lengdon\xc4\x85. Knygos i\xc5\xa1leidimo data\xc2\xa0\xe2\x80\x93 2009\xc2\xa0m. rugs\xc4\x97jo 15 d.\n_START_SECTION_\nInferno\n_START_PARAGRAPH_\n\xc5\xa0i knyga yra 4-oji serijos dalis apie Robert\xc4\x85 Lengdon\xc4\x85.'